  Анжелика Тихонова корреспондент Удмуртие коронавирус инфекцилы пумит эшшо 10 сюрс 400 доза вакцина вуиз. Со сярысь элькунысь тазалыкез утёнъя министерстволэн пресс-службаез ивортӥз. Тазэ вакцинаез нырысь ик дышетӥсьёслы, эмчиослы, мерлыко юрттэт сётон удысын ужасьёслы, улон луонлыкъёсты быдэсъян предприятиосын ужасьёслы но эрикрадэз утись ёзэсъёсын тыршисьёслы пуктозы Туннэ нуналлы Удмуртие оглом 39 сюрс 782 доза вакцина вуиз ини. 24-тӥ тулыспаллы 24 сюрс 348 мурт вакциналэсь нырысетӥ компонентсэ пуктӥз ини, со пӧлысь 12 сюрс 538-ез – 60 арессэс ортчемъёс. Кыкетӥ компонентсэ 4 сюрс 900 мурт басьтӥз, со пӧлысь 1 сюрс 825-ез – 60 ареслэсь бадӟымъёс. Прививка пуктыны черодын 6 сюрслэсь трос адями сылэ Пусъём, прививкаез дунтэк но ас мылкыдъя гинэ пукто. Гожтӥськыны Госуслуги портал пыр, 8-800-100-24-47 яке 122 телефон номеръёсъя, ас поликлиникае жингыртыса луэ. Со сяна, вакцинациез ужъюлтошъёсын ӵош ортчыны луэ, лыдметэз уж сётӥсь кылдытэ.  Тодэ вайытом, 24-тӥ тулыспаллы Удмуртиын коронавирусэн черлан 95 учыръёсты шараязы.  Тегъёс: Тазалык Ижкар Удмуртия коронавирус вакцина  